2019 yil 12 mart kuni Surxondaryo viloyatining Denov tumanida yashovchi A.K. Qumqo‘rg‘on tumani Boymoqli mahalla hududida joylashgan dehqon bozorida o‘zaro janjal oqibatida fuqaro O.M.ning qorniga qaychi bilan urib jarohat yetkazgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada O.M. kasalxonaga yotqizilgan. A.K. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda, deyiladi axborotda.